એકાએક વરસાદ તેમજ ઠંડા પવનો ફુંકાવાનું શરૂ થઈ જતા સમગ્ર વાતાવરણ ઠંડુંગાર બની જવા પામ્યું હતું પાટણ, સરસ્વતી તથા બનાસકાંઠાના કેટલાક વિસ્તારોમાં આજે વહેલી સવારે એકાએક વાતાવરણમાં પલ્ટો આવવા પામ્યો હતો અને આકાશમાં કાળા ડીંબાંગ વાદળો છવાઈ જતા અને ઠંડા પવનો ફુંકાવાની શરૂઆત થતાની સાથે જ કમૌસમી વરસાદ વરસવાનું શરૂ થતા લોકો ભારે આશ્ચર્યમાં મુકાઈ જવા પામ્યા હતા અને ઉનાળાની કાળઝાળ ગરમી વચ્ચે એકાએક વરસાદ થતા ફાગણ મહિનામાં અષાઢી જેવો માહોલ સર્જાવા પામ્યો હતો તો બનાસકાંઠાના કેટલાક વિસ્તારોમાં ધોધમાર વરસાદ વરસવા પામ્યો હતો જ્યારે પાટણ અને સરસ્વતી તાલુકામાં ઝરમરીયો વરસાદ શરૂ થતા સમગ્ર વાતાવરણ ઠંડુંગાર બની જવા પામ્યું હતું અને સુસવાટા મારતા પવનો ફુંકાતા ચોમાસા જેવું વાતાવરણ ઉભું થવા પામ્યું હતું તો બીજી તરફ કમૌસમી વરસાદના પગલે ઈસબગુલના પાકમાં તેમજ મસાલાના પાકમાં નુકશાન થવાની ભીંતી ખેડૂતો સેવી રહ્યા છે તો વાતાવરણ ઠંડુંગાર બની જવાના પગલે ઘઉંના પાકની વાઢણી મોડી થાય તેવી સંભાવનાઓ પણ સેવાઈ રહી છે.